Home -- Aymara -- Perform a PLAY -- 078 (Lou Ling makes a decision)
78. Lou Ling sum amtasi
Lou Ling jupajja mä jach’a jan walt’añanïnwa: Mä diosaw puncu patjan ucht’atäna ucat amuyt’ascäna. Jupajj Chinann jacäna. Awquinacapasti uca kullut luratajj diosaw sapjjänwa.
¿Janijjay uqhamacaspatejja? Jacquir Diosajj alajj pachanquiwa, uca kullut lurat idolosti puncu patjjancäna ucasti jiwat idoloquïnwa. Amparanacanïnwa ucatsti janiw yanapcaspänti. Lacanïnwa janw parlcänti. Jinchunïnwa janiw ist’cänti.
Yupaychapjjanwa wal ajjsarapjjaraquïna, qhitinacatï uc lurapjjänjja janiw yatipcänti Jacquir Diosajj take uca yupaychäwinacjja jarc’jjataynawa: Nayät Tatitu juman Diosamajja, nayat sipanjja janiw yakha diosanïyätati.
Lou Ling pensascänwa:
Lou Ling: “¿Uca ídolo puncu patjjänqui ucajja chekpach diosäspati?”
Cristian escuelanjja, cawquirutï jupajj saránjja, chekpach Diosat ist’ataynawa. Yatekataynawa Diosajj wawaparojja aca pacharuw qhitanitayna taken juchanac laycu jiwañapataqui. Jacatatawayatayna ucajja wal muspharayatayna uqhamarac alajj pachan jichhajj jacjje.
¿Qhitis razonanïna? ¿Qhitis chekpach Diosajja? ¿Jesusati jan ucajj puncu patjjancqui ucacha?
Lou Ling: “Jichajj ac luräjja. Jardinaruw nanacan diosajja imantäjja. Jacatatanijja chekpach Diosatapjj yatïwa.”
Lou Ling mä lampa ayjjarutayna, jardinaruw sari ucatsti idolorojj imanti. Cusisitaw utapar mantjje. Mä uruw pasjje.
Payïri urunsti uca imantataruw sari ucat mä jisc’a piyji – idolojj ucancascaquïnwa. Janiw juc’am suyan munjjänti, – ucampisa quinsürunja idolojj jan unjtasa sepulturancascaquïnwa.
Lou Ling: “Jichhajj Tatit Jesusaruw creyta, jiwawayiwa ucatjj jacatatawayaraquïwa naya laycu.”
Lou Ling sum amtasi, ucat kheparusti walja cutinacawa uñjäna Jacquir Diosajja jupamp chict’atäscatapa ucasti janiw cunapachas jatcänti.
Diosajj siw Arupanjja:
“Nayätwa Tatit diosamajja, nayat ucsarojja janiw ykha diosanïcätati. Janw cunas juc’amp asquïñapäquiti uqhamarac jumat munatäñapaquisa.”
Uñstirinaca: Parliri, Lou Ling
© Copyright: CEF Germany
eng_Latn ayr_Latn ayr_Latn ayr_Latn ayr_Latn smo_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn